Mar uu ka hadlaayey Shirka Ceel-afweyn iyo qodobadii ka soo baxay ayaa yidhi “Shirku si aad iyo aad u wanaagsan oo milgo leh ayuu ku soo dhammaaday, labadii beeloodna waa lagu heshiisiyey, Shirkana runtii Somaliland oo dhan baa gashay, Culimo, Madax-dhaqameed, Wax-garad iyo Siyaasiyiinba, waana uga mahadnaqayaa cid kasta oo gacan ka geystay, Shirkan iyo qabsoomidiisa, Somaliland doorkan may kala hadhin, waxaana halkaas la iskugu tagay, oo loo soo gurmaday sidii labadan Beelood looga dhex dhalin lahaa nabad, colaadoodana meesha looga saari lahaa, ta kale ninkaas odayga ah ee inamadiisa la dilay, ee saamaxada la yimid, waa nin aad iyo aad u qiimo badan, waa nin samray, oo si wanaagsan u samray, wanaagaas iyo nasteexaas uu horseedka ka noqdayna ALLE ayuu khayr iyo ajar kaga heli doonaa”.
